**Удружење инжењера технологије
Републике СрпскеУдружења**

ЗАПИСНИК

Са осме редовне Скупштине Удружења инжењера технологије Републике Српске (у даљем тексту УИТРС), одржане 24.11.2018. године, са почетком у 17,00 часова, у амфитеатру Технолошког факултета, Булевар војводе Степе Степановића бр. 73, Бања Лука.

**Дневни ред:**

1. Усвајање записника са седме сједнице,
2. Избор записничара и два овјеривача записника,
3. Избор предсједника и потпредсједника Скупштине Удружења,
4. Извјештај о раду и активностима Удружења у 2018. години,
5. Финансијски извјештај о раду Удружења у 2018. години,
6. Избор предсједника и потпредсједника Удружења,
7. Измјене и допуне Статута Удружењаи промјена сједишта Удружења,
8. Избор предсједника Регионалних одбора УИТРС Бања Лука,
9. Избор нових чланова Управног и Надзорног одбора УИТРС,
10. План активности Удружења за 2019. годину,
11. Финансијски план за 2019. годину,
12. Разно.

АД.1

Предсједник Скупштине Удружења Драган Брењо отворио је расправу о Записнику са седме сједнице Скупштине Удружења. Није било заинтеросованих за дискусију. Записник са седме сједнице усвојен је једногласно.

АД.2

За записничара је предложена Марина Давидовић, а за овјериваче записника предложене су Наташа Радуловић и Александра Благојевић. Овај приједлог је усвојен једногласно.

АД.3

На приједлог досадашњег предсједника Удружења за Предсједника Скупштине Удружења једногласно је изабрана **Сузана Готовац–Атлагић**, а за потпредсједника **Даворка Ђукић Ратковић**. Након избора ново руководство Скупштине преузело је вођење наставка сједнице.

АД.4

Извјештај о раду и активностима у 2018. години поднио је предсједник Удружења гдин. Мирослав Танасић.

Предсједник је се захвалио најближем руководству на сарадњи.

Од претходно одржане скупштине УИТРС истакнуте су следеће активности:

* У децембру је удружење поднијело захтјев за учешће наших чланова у раду Одбора Скупштине Републике Српске као и радних тијела Скупшине Града. Предсједник је предложио да се за 2019. годину поново аплицира за праћење рада истих јер је УИТРС препознато као озбиљно удружење.
* У јануару мјесецу, на иницијативу колегице Весне Матић, упућен је позив спонзорима за рекламирање на сајту удружења.
* Удружење је у овој години реализовало активности на 3 пројекта.
* Успјешно су држана два семинара („Квалитет и иновације у ланцу производње и прераде меса“ у Лакташима и један семинар у Приједору)

Дискутанти: Маја Продановић, Сузана Готовац-Атлагић, Наташа Марић, Бранислав Тешановић, Радослав Грујић, Славица Грујић, Горан Вучић, Весна Матић.

# Што се тиче сајта удружења потребно је активније достављати податке, како би садржај био занимљив.

Проф. др Славица Грујић је истакла да је удружење од ове године члан EFFOST – a (The European Federation of Food Science and Technology).

Маја Продановић је предложила да удружење понуди неке од услуга (као нпр. Декларисање производа). Дискутанти су констатовали да је проблем у наплаћивању ових услуга. Весна Матић је предложила да се понови семинар о декларисању производа.

Мирослав Танасић је истакао да је слаба заинтересованост за учешће на Сајму хране и пића који се одржавао у Бечу као и за 4. међународном форум о сарадњи који се одржао у септембру на Златибору. Дискутанти су констатовали да је Сајам био више намјењен трговцима, али су били сагласни са приједлогом о бољем повезивању и унапређењу односа са привредним субјектима.

Писани извјештај о раду и активностима УИТРС за 2018. годину се налази у Прилогу 1. који је саставни дио овог записника.

Извјештај о раду и активностима УИТРС за 2018. годину је једногласно усвојен.

АД.5

Финансијски извјештај о раду Удружења у 2018. години поднио је Мирослав Танасић и рекао да је на дан 25.11.2017. године стање на рачуну износило 2570,81 КМ.

На дан одржавања скупштине прикупњено је 590 КМ од чланарина, и у наредном периоду још 160 КМ уплате од чланарина.

Детаљан финансијски извјештај о раду Удружења у 2018. се налази у Прилогу 2. који је саставни дио овог записника.

Финансијски извјештај је једногласно усвојен.

АД.6

За предсједника Удружења предложен је Миодраг Јазић дипл.инг., а за потпредсједника Весна Матић дипл.инг. Након гласања констатовано је да је за Предсједника Удружења једногласно изабран **Миодраг Јазић,** а за потпредсједника **Весна Матић**.

АД.7

Бранислав Тешановић је прочитао приједлоге измјене Статута.

У члану 2., став 2 умјесто Ђуре Даничића бр. 2; стоји: Булевар војводе Степе Степановића бр. 73. Навео је да се у Члану 35. испред ријечи Сарајево дода Источно, а иза ријечи Бања Лука, дода ријеч и Приједор.

Образложио је и допуну члана бр. 38 тако да се иза става 3 дода став 4 везана за гласање путем електронске поште. **Одлука о измјенама и допунама Статута** у прилогу.
**Предсједник Скупштине Сузана Готовац – Атлагић предложила је доношење Одлуке о промијени адресе сједишта Удружења уз образложење да се за рад Удружења уз сагласност Технолошког факултета користе просторије на факултету. Ова Одлука је донесена једногласно (прилог).**

АД.8

За Предсједника Регионалног одбора УИТРС Бања Лука предложени су Којић Дејан Предсједик Регионалног одбора УИТРС Бања Лука је Дејан Којић.

За предсједника Регионалног одбора УИТРС Херцеговине предложен је Драган Брењо, који је након гласања једногласно изабран.

За предсједника Регионалног одбора УИТРС Добој предложена је Александра Марјановић, која је након гласања једногласно изабрана.

За предсједника Регионалног одбора УИТРС И. Сарајево предложена је Ирзада Таљић, која је након гласања једногласно изабрана.

АД.9

За чланове Управног одбора предложени су сљедећи кандидати:

1. Мирјана Драгољић – предсједник УО
2. Божана Оџаковић (потпредсједник)
3. Славиша Драгичевић
4. Виктор Мандић
5. Маја Стојковић
6. Бранислав Тешановић
7. Немања Тодорић
8. Ненад Цвјетиновић
9. Драган Кнежевић

Приједлози су једногласно усвојени.

За чланове Надзорног одбора предложени су сљедећи кандидати:

1. Горан Вучић
2. Радослав Грујић
3. Бране Новаковић
4. Мирослав Танасић
5. Ладислав Василишин

АД.10

План активности УИТРС за 2019. годину је изложио новоизабрани предсједник УИТРС Миодраг Јазић.

У уводној ријечи захвалио се свима на подршци и указаном повјерењу али и госп. Мирославу Танасићу на досадашњем труду и раду и великом залагању за успјешан рад Удружења.

Предсједник је у свом излагању навео да ће се у 2018. години организовати учесталији , бар једном мјесечно састанци ужег руководства удружења.

Навео је и активности у планиране за наредни период. Прва врста активности би се односила на уобичајене и сталне послове као што су праћење рада одбора, ажурирањe сајта Удружења и прикупљање чланарина, док би се друге врсте активности односиле на измјену Статута Удружења, промјена лица овлаштених за трансакције са банкарског рачуна, организовање округлих столова, семинара и студијских посјета као и учествовање на одборима и јавним расправама, развој пројектних приједлога и апликација на пројектима и сл.

Дискутовали су: Наташа Марић, и Сузана Готовац – Атлагић, Маја Продановић, Божана Оџаковић, Весна Матић, Горан Вучић, Бранислав Тешановић.

Маја Продановић предложила је позив да СЗТР ''Гранд кафа'' Бијељина, буде домаћин семинару, а Божана Оџаковић је прихватила да припреми тему семинара. Циљ је истовремено активирање чланства у регији Бијељине.

Весна Матић предложила је ажурирање маилиг листе.

Горан Вучић је напоменуо да ће удружење добити простор за рад на овој локацији.

Сузана Атлагић Готовац истакла је да се успјешно реализују активности на Пројекту „REISESEE“ (2018-2020) које су планиране у овој години, те да је удружење репрезентативно и добро прихваћено у конзорцијуму.

Циљ свих поменутих дискутаната је унапрјеђење рада Удружења, боља организација и успјешнији рад.

План активности УИТРС за 2019. годину је једногласно усвојен.

АД.11

Финансијски план за 2019. годину изнио је новоизабрани предсједник Удружења.

Навео је и то да је још увијек једини извор прихода Удружења на основу прикупљањених средстава на основу чланарине.

Финансијски план за 2019. годину је једногласно усвојен.

АД.12

Других дискусија није било, те је предсједник Скупштине Удружења, Сузана Готовац-Атлагић, закључила да је са овом тачком дневног реда осма редовна годишња Скупштина завршена у 19,30 часова.

Бања Лука, 24.11.2018. године

 ЗАПИСНИЧАР: Предсједник Скупштине:

# Марина Давидовић, дипл.инг. Доц. Др Сузана Готовац –Атлагић

#  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_